
Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 3354 0) 

Κήρυξη αναδασωτέας έκτασης 166,25 στρεμμάτων στη 
θέση «Τασούλα» περιφέρειας Κοιν. Περιβλέπτου Νο¬ 
μού Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρ. 117 παρ. 3 του Συντάγματος. 


3. Τις διατάξεις του Ν. 998/79 «Περί προστασίας Δασών 
κ.λπ.» και ειδικότερα: 

α) του άρθρ. 41 παρ. 1, β) του άρθρ. 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθμ. 8688/31.12.1998 πρόταση του Δασαρχεί¬ 
ου Βόλου με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. ΤουΝ. 2503/30.5.97 «Περί διοίκησης, αποκέντρωσης, 
στελέχωσηςτης Περιφέρειας κ.ά. διατάξεις». 

7. Την αριθμ. 449/17.2.98 απόφαση του Γενικού Γραμ¬ 
ματέα της Περιφέρειας Θεσσαλίας, περίεξουσιοδοτήσε- 
ως των Δ/ντών Δασών των Νομών της Περιφέρειας να υ¬ 
πογράφουν με εντολή του αποφάσεις για την κήρυξη α¬ 
ναδασωτέων εκτάσεων, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της ως δασικής και την αποκατάσταση με φυ¬ 
σική αναγέννηση της βλάστησης που κάηκε την δημόσια 
έκταση με δασικό χαρακτήρα, εμβαδού 166,25 στρεμ. 
που βρίσκεται στη θέση «Τασούλα» περιφέρειας Κοιν. Πε¬ 
ριβλέπτου και προσδιορίζεται από τα στοιχεία Α, Β, ... Ψ, 
Ω, Α', Β',... Ο', Π', Α' και έχει όρια: 

Ανατολικά: Δημόσια δασική έκταση. 

Δυτικά: Δημ. δασική έκταση και γεωργικές καλλιέργειες. 

Βόρεια: Γεωργικές καλλιέργειες. 

Νότια: Δημόσια δασική έκταση. 

όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 31 Δεκεμβρίου 1998 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 

Η Γυντάχτρφ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 4233/141 (2) 

Τοπικό ρυμοτομικό για ανέγερση Γυμνασίου - Λυκείου 
Μουρνιών Ν. Χανίων. 

Η ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του Ν. 1337/83 «οικιστικός νόμος» και ει¬ 
δικότερα το άρθρο 26 αυτού όπως τροποποιήθηκε με την 
παράγρ. 13του άρθρου 8του Ν. 1512/85. 

2. Το 4472/20.5.98 έγγραφο της Δ.Τ.Υ. Ν. Χανίων. 

3. Το με αρ. 10/98 θέμα 7ον πρακτικό του Συμβουλίου 
Χ.Ο.Π. Ν. Χανίων, αποφασίζουμε: 

1. Καθορίζουμε χώρο για την ανέγερση «Γυμνασίου - 
Λυκείου Μουρνιών» στην Κτηματική Περιφέρεια Μουρ¬ 
νιών Κυδωνιάς, συνολικής επιφάνειας 10.146 μ2, όπως 


περιγράφεται στο συνοδευτικό της απόφασης αυτής τοπ 
διάγραμμα το θεωρημένο από το Δ/ντή της Δ.Τ.Υ.Ν.Χ. με 
ημερομηνία 20.5.98. 

2. Καθορίζουμε όρους και περιορισμούς δόμησης για 
το παραπάνω χώρο ως εξής: 

α. Κάλυψη : 21% 

β. Συντ. δόμησης : 0,40 

γ. Πλάγιες αποστάσεις : 9,00 μ. 

Κατά τα λοιπά ότι προβλέπεται από το Π.Δ. 24.5.85 
(ΦΕΚ 270 Δ731.5.85) «Δόμηση εκτός σχεδίου». 

3. Η απόφαση αυτή δεν προκαλεί δαπάνες εις βάρος 
του κρατικού προϋπολογισμού, ούτε του οικείου ΟΤΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά, 16 Ιουλίου 1998 

Η Νομάρχης κ.α.α. 

ΓΙΑΝΝΗΣ ΚΛΩΝΙΖΑΚΗΣ 










ΝΟΜΑΡΧΙΑ ΧΑΝΙΩΝ 
Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

ΑΝΑΚΟΙΝΩΣΕΙΣ 

(3) 

Παρακατάθεση αποζημίωσης για την απαλλοτρίωση έ¬ 
κτασης λόγω ρυμοτομίας στο Δήμο Αθηναίων. 

Ο ΔΗΜΑΡΧΟΣ ΑΘΗΝΑΙΩΝ 

Έχοντες υπόψη τα άρθρα 7 και 24 του Α.Ν. 1731/39 και 
797/71 «περί αναγκαστικώνα απαλλοτριώσεων», όπως 
αυτά τροποποιήθηκαν και συμπληρώθηκαν μεταγενέστε¬ 
ρα, φέρουμε σε γνώση των κάτωθι αναφερομένων ήτοι: 

1) Των κεκτημένων ή αξιούντων δικαιώματα κυριότητας 
επί της απαλλοτριωθείσης έκτασης» ήτοι δυνάμει της υπ’ 
αριθμ. 9/1993 πράξης αναλογισμού αποζημιώσεως λόγω 
ρυμοτομίας της διεύθυνσης πολεοδομίας του Δήμου Α¬ 
θηναίων η οποία κυρώθηκε από την υπ’ αριθμό πρωτο¬ 
κόλλου 10052/288/94 απόφαση της Νομαρχίας Αθηνών, 
επίτης οδού Πατησίων και Κύπρου. 

2) Των τυχόν επίτης ανωτέρω εκτάσεως εγγεγραμμέ¬ 
νων ενυποθήκων, ή κατασχόντων δανειστών ή τρίτων 
διεκδικητών, ότι η με την υπ’ αριθμ. 1002/1997 απόφαση 
του Μονομελούς Πρωτοδικείου Αθηνών καθορισθείσα 
προσωρινή τιμή μονάδας αποζημιώσεως για την απαλλο¬ 
τρίωση της ανωτέρω εκτάσεως (πεί της οποίας της υπ’ α- 


ριθμ. 9/1993 πράξη αναλογισμού αποζημιώσεως λόγω 
ρυμοτομίας της διεύθυνσης πολεοδομίας του Δήμου Α¬ 
θηναίων η οποία κυρώθηκε από την υπ’ αριθμό πρωτο¬ 
κόλλου 10052/288/94 απόφαση της Νομαρχίας Αθηνών), 
κατατέθηκε στο Ταμείο Παρακαταθηκών και Δανείων και 
εκδόθηκε το με αριθμό 4462/20.11.1998 γραμμάτιο συ- 
στάσεως παρακαταθήκης δραχμών ενενήντα επτά εκα¬ 
τομμυρίων οκτακόσιων πενήντα χιλιάδων δραχμών 
(97.850.000) ποσό που υποχρεώθηκε να καταβάλει ο Δή¬ 
μος Αθηναίων στους αναφερομένους στην υπ’ αριθμ. 
1002/1997 απόφαση του Μονομελούς Πρωτοδικείου Α¬ 
θηνών ως εικαζομένους δικαιούχους ήτοι: 

1. Ριγίλλη χήρα Φιλίππου Πολυζωη το γένος Τιμολέο- 
ντος Μυκονίου, κάτοικο Αμαρουσίου Αττικής (οδός Βασ. 
Αμαλίας αριθμός 5). 

2. Ελένη θυγατέρα Φιλίππου Πολυζώη, κάτοικο Αθήνας 
(οδός Θήρας αριθμός 71) και 

3. Σωτήριο Φιλίππου Πολυζώη, κάτοικο Αθηνών (οδός 
Παναγή Κυριάκού αριθμός 22) και ειδικότερα σε όσους α- 
ναγνωρισθούν δικαστικά δικαιούχοι της αποζημίωσης. 

Αθήνα, 21 Δεκεμβρίου 1998 
Ο Δήμαρχος 

ΔΗΜΗΤΡΙΟΣ ΑΒΡΑΜΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



